ಫೋರ್ಡ್, ಆಸ್ಟನ್‍ ಕಂಪೆನಿಯನ್ನು ಪ್ರೀಮಿಯರ್ ಆಟೋಮೋಟಿವ್ ಗ್ರೂಪ್‍ಗೆ ಸೇರಿಸಿತು. ಹೆಚ್ಚಿನ ಪ್ರಮಾಣದ ಬಂಡವಾಳವನ್ನು ಹೊಸ ಕಾರುಗಳ ಉತ್ಪಾದನೆಗೆ ಹೂಡಿತು ಹಾಗೂ ಉತ್ಪಾದನಾ ವೇಗವು ಜಾಸ್ತಿಯಾಯಿತು. 1994ರಲ್ಲಿ ಫೋರ್ಡ್ ಬ್ಲಕ್ಸ್‌ಮ್‍ಹ್ಯಾಮ್‍ನ ಬ್ಯಾನ್‍ಬರ್ರಿ ರೋಡ್‍ನಲ್ಲಿ ಹೊಸ ಕಾರ್ಖಾನೆಯನ್ನು ಆರಂಭಿಸಿತು. 1995ರಲ್ಲಿ ಕಂಪೆನಿಯು ದಾಖಲೆಯ 700 ವಾಹನಗಳನ್ನು ಉತ್ಪಾದಿಸಿತು. ಫೋರ್ಡ್‍ ಯುಗದ ಕಾರುಗಳು ಬರುವ ಮೊದಲು ಇಂಗ್ಲೀಷ್ ವೀಲ್ ರೀತಿಯ ಹ್ಯಾಂಡ್ ಕೋಚ್‍ಬ್ಯುಲ್ಡಿಂಗ್ ಕ್ರಾಫ್ಟ್‌ ವಿಧಾನವನ್ನು ಉಪಯೋಗಿಸಿ ಕಾರುಗಳನ್ನು ತಯಾರಿಸಲಾಗುತ್ತಿತ್ತು. 1998ರಲ್ಲಿ ಡಿಬಿ7 ಮಾದರಿಯ 2000ನೇ ಹಾಗೂ 2002ರಲ್ಲಿ 6000ನೇ ಕಾರನ್ನು ಉತ್ಪಾದಿಸುವ ಮೂಲಕ ಹಿಂದಿನ ಎಲ್ಲಾ ಡಿಬಿ ಮಾದರಿಯ ಉತ್ಪಾದನೆಯಾದ ಕಾರುಗಳ ಸಂಖ್ಯೆಯನ್ನು ಮೀರಿಸಿದರು. 1999ರಲ್ಲಿ ವಿ12 ವ್ಯಾಂಟೇಜ್ ಮಾದರಿಯ ಸೇರ್ಪಡೆಯೊಂದಿಗೆ DB7 ಸರಣಿ ಕಾರುಗಳ ಉತ್ಪಾದನೆ ಉತ್ತೇಜನವನ್ನು ಪಡೆಯಿತು ಮತ್ತು 2001ರಲ್ಲಿ ವಿ12-ಎಂಜಿನ್ ವ್ಯಾಂಗ್ಕಿಶ್ ಕಾರನ್ನು ಬಿಡುಗಡೆ ಮಾಡಿತು.2003ರಲ್ಲಿ ಮಿಚಿಗನ್‍ನ ಡೆಟ್ರಾಯ್ಟ್‌ನಲ್ಲಿ ನಡೆದ ಉತ್ತರ ಅಮೆರಿಕದ ಅಂತರಾಷ್ಟ್ರೀಯ ಆಟೋ ಷೋನಲ್ಲಿ ಆ‍ಯ್‌ಸ್ಟನ್ ಮಾರ್ಟಿನ್ ಎ‍ಎಮ್‍ವಿ8 ವ್ಯಾಂಟೇಜ್ ಕಾರನ್ನು ಪರಿಚಯಿಸಿದರು. 2005ರಲ್ಲಿ ಇದರ ಬಿಡುಗಡೆಗೆ ಮೊದಲು ಸ್ವಲ್ಪ ಮಾರ್ಪಾಡನ್ನು ಮಾಡಿ ವಿ8 ಎಂಜಿನ್ ಸೇರಿಸಲಾಯಿತು. ಇದು ಕಂಪೆನಿಯು ಬೃಹತ್ ಮಾರುಕಟ್ಟೆಯಲ್ಲಿ ಸ್ಪರ್ಧಿಸಲು ಅನುವುಮಾಡಿಕೊಟ್ಟಿತು. 2003ರಲ್ಲಿ ಗೇಡನ್ ಕಾರ್ಖಾನೆಯನ್ನು ತೆರೆಯಲಾಯಿತು. ಇದು ಆ‍ಯ್‌ಸ್ಟನ್ ಮಾರ್ಟಿನ್ ಇತಿಹಾಸದಲ್ಲೇ ಉದ್ಧೇಶಪೂರ್ವಕವಾಗಿ ತೆರೆಯಲಾದ ಮೊದಲ ಕಾರ್ಖಾನೆ.2003ರಲ್ಲಿ ಹತ್ತು ವರ್ಷಗಳಷ್ಟು ಹಳೆಯದಾದ ಡಿಬಿ7 ಮಾದರಿಯ ಬದಲಿಗೆ ಡಿಬಿ9 ಕೌಪೆ ಎಂಬ ಹೊಸ ಮಾದರಿಯ ಕಾರನ್ನು ಬಿಡುಗಡೆ ಮಾಡಲಾಯಿತು.ಮಾರ್ಪಾಡು ಮಡಬಹುದಾದ ಡಿಬಿ9 ಮತ್ತು ಡಿಬಿ9 ವೊಲಾಟೆ ಮಾದರಿಯ ಕಾರುಗಳನ್ನು 2004ರ ಡೆಟ್ರಾಯ್ಟ್ ಆಟೋ ಷೋನಲ್ಲಿ ಪರಿಚಯಿಸಲಾಯಿತು. 2006ರಲ್ಲಿ ಗೇಡನ್ ಕಾರ್ಖಾನೆಯಲ್ಲಿ ಡಿಬಿ9 ಮತ್ತು ಡಿಬಿ9 ವೊಲಾಟೆ ಕಾರುಗಳ ಜೊತೆಗೆ 2006ರಲ್ಲಿ ವಿ8 ವಾಂಟೇಜ್ ಸೋರ್ಟ್ಸ್ ಕಾರುಗಳ ಉತ್ಪಾದನೆ ಆರಂಭವಾಯಿತು.ಡಿಸೆಂಬರ್ 2003ರಲ್ಲಿ, 2005ರಲ್ಲಿ ನಡೆಯುವ ಮೋಟಾರ್ ರೇಸಿಂಗ್‍ನಲ್ಲಿ ಭಾಗವಹಿಸುವುದಾಗಿ ಹೇಳಿತು. ಆ‍ಯ್‌ಸ್ಟನ್ ಮಾರ್ಟಿನ್ ರೇಸಿಂಗ್ ಎಂಬ ಹೊಸ ವಿಭಾಗವನ್ನು ತೆರೆಯಲಾಯಿತು, ಇದು ಪ್ರೋಡ್ರೈವ್ ಜೊತೆಗೆ ಡಿಬಿಆರ್9 ಕಾರ್ಯಕ್ರಮದ ವಿನ್ಯಾಸದ ಅಭಿವೃದ್ಧಿ ಮತ್ತು ಮೇಲ್ವಿಚಾರಣೆಯ ಜವಾಬ್ದಾರಿಯನ್ನು ಪಡೆಯಿತು. ಡಿಬಿಆರ್9 ವಿಶ್ವದ ಜನಪ್ರಿಯ 24 ಗಂಟೆಗಳ ಲೆ ಮ್ಯಾನ್ಸ್ ರೇಸ್‍ನ ಜೊತೆಗೆ ಜಿಟಿ ವರ್ಗದ ಸ್ಪೋರ್ಟ್ಸ್ ಕಾರುಗಳ ರೇಸ್‍ನಲ್ಲಿ ಭಾಗವಹಿಸುತ್ತದೆ.
ಇತಿಹಾಸ
2009—ಮರಳಿ ಲೆ ಮ್ಯಾನ್ಸ್‌ಗೆ
ಸಂಪೂರ್ಣ್ 24 ಗಂಟೆಗಳ ಲಿ ಮಾನ್ಸ್ ಫಲಿತಾಂಶಗಳು
ಫೋರ್ಡ್ ಯುಗ